‘દેવલીએ થાણાએ છે : મોર પનર : લાલજીનું ક્રસનજી : ભા વિઆસના : રૂડીબાઈ : પ્રેમજીની : ક્રસનજીનુ નારણ : રતનાગર : ડોસો : ની જમકુ : પ્રેમ : ભા પંડાના : રૂખભાઈ જેરામની : અહીં પ્રથમ ગામનું નામ છે. થાણાદેવળી ગામે છે. પછી લખ્યું છે ‘મોર પનર’ એટલે આગળ પંદરમે પાને લાલજીથી ઉપરની પેઢીની વંશાવળી મળે. લાલજીનો દીકરો કરસનજી જે ભાણેજ વ્યાસનો. એની માતાનું નામ રૂડીબાઈ જે પ્રેમજી વ્યાસની દીકરી અને લાલજીની પત્ની. કરસનજીને ત્રણ દીકરા ને બે દીકરી – નારણજી‚ રત્નાકર ને ડોસો એ ત્રણ દીકરા. જમકુ અને પ્રેમ એ બે દીકરી. દીકરા માટે હંમેશાં ‘નુ’ શબ્દ લાગે. દીકરી માટે આગળ ‘ની’. કરસનજીનાં પત્નીનું નામ રૂખમાઈ તે જેરામ પંડ્યાંની દીકરી હતાં. આ રીતે પેઢી દર પેઢી નામાવલી આવતી રહે. જ્યારે હરિજનોની વંશાવળીમાં ગામ પ્રમાણે નીચેથી શરૂ થાય ને પછી પિતા‚ દાદા‚ પરદાદા એમ નામાવલિ આગળ ચાલે. એક નમુનો જોઈએ :